Σκουτάρος

Ο Σκουτάρος είναι ένα μεγάλο ημιορεινό χωριό στη βόρεια πλαγιά του όρους Σκοτεινό, επτά περίπου χιλιόμετρα δυτικά της Πέτρας και 56 χλμ από την πόλη της Μυτιλήνης.Ο συνολικός πληθυσμός είναι περίπου 1000 κάτοικοι.Χτισμένο αμφιθεατρικά στους πρόποδες του όρους Σκοτεινού,στο οποίο οφείλει και το όνομά του,σε υψόμετρο 151μ. απο τη θάλασσα,προσφερει μαγευτικη θέα που μαγνητίζει κάθε επισκέπτη.Μάλιστα το χωριό,θεωρητικά,χωρίζεται σε δύο μέρη το κάτω μέρος ,που ειναι η περιοχη της αγοράς και στο πάνω μέρος ο λεγόμενος "ομαλός",ονομασία που προκύπτει από την σάτιρα των ντόπιων για  το γεγονός ότι η περιοχή αυτή είναι υπερβολικά ανηφορική.

 Οικονομία 
Οι κάτοικοι ασχολούνται κυρίως με την κτηνοτροφία (πρόβατα,κατσίκες,βόδια) και με την γεωργία,που βασιζεται κυρίως σε ελαιόδενδρα. Διαθέτει μάλιστα δύο ελαιοτριβεία,εκ των οποίων το ένα ιδιωτικό κι το άλλο ανήκει στον Αγροτικό Συνεταιρισμό Σκουτάρου,ο οποίος δεν λειτουργεί πια.Αρκετοί ασχολούνται επίσης με τον τουρισμό,ιδίως στην περιοχή της Ανάξου η οποία διαθέτει  θαυμάσιες ταβέρνες,καφετέριες και δωμάτια.

 Υποδομές 
Στο χωριό λειτουργούσε σχολή ταπητουργίας που υπαγόταν στο Υπουργείο Υγείας και Πρόνοιας και στεγαζόταν σ’ ένα διατηρητέο κτίριο του 1909 που παλαιότερα στεγαζόταν το παρθεναγωγείο. Το χωριό διαθέτει νηπιαγωγείο, δημοτικό σχολείο,γηπεδο, αγροτικό ιατρείο, αθλητικό και πολιτιστικό σύλλογο με αρκετά πλούσια δράση. Οι κάτοικοι του Σκουτάρου ασχολούνται ερασιτεχνικά με την παραδοσιακή μουσική και το θέατρο. Φημίζεται ιδιαίτερα για τους παραδοσιακούς οργανοπαίχτες του και για την κλίση των ντόπιων προς τους παραδοσιακούς χορούς.

 Θρησκεία 
Αξίζει να αναφερθεί η θρησκευτική παράδοση των ντόπιων.Αυτό άλλωστε αποδεικνύεται και από το γεγονός ότι το χωριό διαθέτει περίπου 20 παρεκκλήσια

 Αξιοθέατα/Δραστηριότητες 
Στην πλατεία του χωριού βρίσκεται ο ναός της Κοιμήσεως της Θεοτόκου, τρίκλιτη βασιλική του 1880 με υπέροχο ξυλόγλυπτο τέμπλο και καμπαναριό από γκρίζο τραχείτη..Επομένως στις 15 Αυγούστου,της "Παναγιάς",όπως αποκαλείται ο δεκαπενταυγουστος,ο Σκουτάρος εχει την τιμητική του.Το πρωί εκείνης της ημέρας μετα την λειτουργία,μαζεύονται οι ντόπιοι ωστε να πάρουν το παραδοσιακό φαγητό "κισκέκ",το οποίο ετοιμάζεται από την προηγούμενη ημέρα,και το βράδυ ακολουθεί πανηγύρι στην πλατεία του χωριού.Κοντά στην εκκλησία συναντούμε το ανακαινισμένο νεοκλασικό κτίριο του παλιού δημοτικού σχολείου, χτισμένο από τραχείτη το 1909, όπου λειτουργούσε μέχρι το 1999 ως σχολή ταπητουργίας.Το χωριό μάλιστα διαθέτει περίπου 20 παρεκκλήσια,προσφέροντας πλήθος περιπάτων για τους λάτρες των βουνών αλλά και της θάλασσας.

Επίνειο του χωριού είναι η Άναξος, στο δρόμο από Πέτρα προς Σκουτάρο,η παραλία της οποίας είναι μια από τις καλύτερες του νησιού,αλλωστε εχει μπλε σημαια,με την απέραντη ακρογιαλιά και τα καταγάλανα νερα.Εκεί μπορει να βρει κανείς γραφικές ταβέρνες,καφετέριες,ενοικιαζόμενα δωμάτια και ξενοδοχεία,ακόμη και να κάνει θαλάσσια σπορ.

Δυτικά της Ανάξου βρίσκεται η Μικρή Τσιχράντα (Αμπέλια), παραλία σε καταπράσινο λαγκάδι, στην οποία αξιζει να επισκεφτεί κανεις το γραφικό παρεκκλήσι του Άγιου Σώζων(γιορτάζει στις 7 Σεπτεμβρίου),που βρίσκεται στον λόφο στο τέλος της παραλίας. Δυτικότερα είναι η Μεγάλη Τσιχράντα με το ξωκλήσι τον Αγίου Παντελεήμονα, όπου στις 27 Ιουλίου γίνεται πανηγύρι, για το οποίο οι Σκουταριώτες δείχνουν ιδιαίτερη ευαισθησία.

Για τους λάτρεις των βουνών, η "Καμάτσα",το βουνό στους πρόποδες του οποίου βρίσκεται ο Σκουτάρος προσφέρεται για εξορμήσεις στη φύση.Οι φυσικές πηγές,τα ρυάκια,η πυκνότητα των δένδρων,και οι ποικιλία των ζώων και φυτών προσφέρει οπωσδήποτε ένα μαγικό τοπίο,ιδιαίτερα κατά την περίοδο της άνοιξης!

 Φωτοθήκη 

 Παραπομπές 

 Εξωτερικοί σύνδεσμοι 
  Αρχειακό & οπτικό-ακουστικό υλικό ερευνών Ακαδημίας Αθηνών 
 Δήμος.gr
  Φθινοπωρινή βόλτα στο παραδοσιακό χωριό της Λέσβου 

Κατηγορία:Χωριά της περιφερειακής ενότητας Λέσβου
Κατηγορία:Δήμος Δυτικής Λέσβου